Forslag til RÅDETS AFGØRELSE om den holdning, Fællesskabet skal indtage i Associeringsrådet, der er oprettet ved Europaaftalen mellem De Europæiske Fællesskaber og deres medlemsstater på den ene side og Rumænien på den anden side, til eksporten af visse stålprodukter fra Rumænien til Det Europæiske Fællesskab

(forelagt af Kommissionen)

BEGRUNDELSE

Ordningen med dobbeltkontrol har til formål at øge gennemsigtigheden og at hindre en eventuel omlægning af handelen. Ordningen bygger på bestemmelserne i Europaaftalen mellem EU og Rumænien [1], i henhold til hvilke hver af parterne kan indføre administrative procedurer, som har til formål hurtigt at tilvejebringe oplysninger om udviklingen i samhandelen. I 1996 enedes parterne om at indføre en sådan ordning for den rumænske eksport til Fællesskabet af visse stålprodukter.

[1] EFT L 357 af 31.12.1994, s. 12.

Ordningen med dobbeltkontrol er hvert år indtil 2001 blevet forlænget efter fælles overenskomst for perioden 1. januar til 31. december i det pågældende år. Den udløb den 31. december 2001.

På sit møde den 22. januar 2002 nåede kontaktgruppen til enighed om at henstille til Associeringsrådet om at genindføre ordningen i 2002.

Vedlagte forslag gælder den holdning, som Fællesskabet skal indtage i Associeringsrådet EU-Rumænien til genindførelsen af ordningen med dobbeltkontrol for perioden 1. juli til 31. december 2002.

2002/0084 (ACC)

Forslag til RÅDETS AFGØRELSE om den holdning, Fællesskabet skal indtage i Associeringsrådet, der er oprettet ved Europaaftalen mellem De Europæiske Fællesskaber og deres medlemsstater på den ene side og Rumænien på den anden side, til eksporten af visse stålprodukter fra Rumænien til Det Europæiske Fællesskab

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133,

under henvisning til forslag fra Kommissionen, og

under henvisning til Rådets og Kommissionens afgørelse af 19. december 1994 om indgåelse af Europaaftalen mellem De Europæiske Fællesskaber og deres medlemsstater på den ene side og Rumænien på den anden side, særlig artikel 2, stk. 1 [2], og

[2] EFT L 357 af 31.12.1994, s. 1.

ud fra følgende betragtninger:

(1) Den kontaktgruppe, der er omhandlet i artikel 11 i protokol 2 til Europaaftalen mellem De Europæiske Fællesskaber og deres medlemsstater på den ene side og Rumænien på den anden side, som trådte i kraft den 1. februar 1995 [3], mødtes den 22. januar 2002 for at drøfte tendenserne i importen til Fællesskabet af stålprodukter fra Rumænien på basis af artikel 34, stk. 2, i nævnte aftale og erkendte, at der måtte findes en administrativ procedure til hurtig levering af oplysninger om tendensen i handelsstrømmene for at sikre, at virkeliggørelsen af aftalens mål ikke bringes i fare.

[3] EFT L 357 af 31.12.1994, s. 2.

(2) Kontaktgruppen enedes derfor om at henstille til Associeringsrådet, der er oprettet i henhold til artikel 106 i aftalen, at den ordning med dobbeltkontrol, der blev indført i 1996 ved Associeringsrådets afgørelse nr. 3/95 [4] og senest forlænget for 2001 ved afgørelse nr. 1/2001 [5], genindføres for perioden 1. juli til 31. december 2002.

[4] EFT L 325 af 30.12.1995, s. 51.

[5] EFT L 35 af 6.2.2001, s. 36.

(3) Parterne ønsker at fremme en ordnet og afbalanceret udvikling af stålhandelen mellem Fællesskabet og Rumænien.

(4) Associeringsrådet har modtaget alle de relevante oplysninger og har fastslået, at en for begge parter acceptabel løsning, der mindst forstyrrer aftalens funktion, er en genindførelse af ordningen med dobbeltkontrol uden kvantitative lofter for import til Fællesskabet af visse stålprodukter henhørende for perioden 1. juli til 31. december 2002 -

TRUFFET FØLGENDE AFGØRELSE:

Den holdning, Fællesskabet skal indtage i Associeringsrådet, der er oprettet ved Europaaftalen mellem De Europæiske Fællesskaber og deres medlemsstater på den ene side og Rumænien på den anden side, til eksporten af visse stålprodukter fra Rumænien til Det Europæiske Fællesskab og specielt genindførelsen af ordningen med dobbeltkontrol, fastlægges på grundlag af det udkast til Associeringsrådets afgørelse, der er knyttet til denne afgørelse.

Udfærdiget i Bruxelles,

På Rådets vegne

Formand

AFGØRELSE NR. ..../2002 TRUFFET AF ASSOCIERINGSRÅDET

den .. .......... 2002

om eksporten af visse stålprodukter fra Rumænien til Det Europæiske Fællesskab i perioden 1. juli til 31. december 2002 (ordningen med dobbeltkontrol)

(2002/..../EF)

ASSOCIERINGSRÅDET HAR -

ud fra følgende betragtninger:

(1) Den kontaktgruppe, der er omhandlet i artikel 11 i protokol 2 til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Rumænien på den anden side, som trådte i kraft den 1. februar 1995, trådte sammen den 22. januar 2002 og nåede til enighed om at henstille til Associeringsrådet, der er oprettet i henhold til artikel 106 i aftalen, at den ordning med dobbeltkontrol, som blev indført i 1996 ved Associeringsrådet afgørelse nr. 3/95 og senest forlænget for 2001 ved afgørelse nr. 1/2001, genindføres for perioden 1. juli til 31. december 2002.

(2) Associeringsrådet har modtaget alle relevante oplysninger og har erklæret sig indforstået med denne henstilling -

TRUFFET FØLGENDE AFGØRELSE:

Artikel 1

1. I perioden 1. juli til 31. december 2002 er import til Fællesskabet af de produkter, der er opført i bilag I, og som har oprindelse i Rumænien, betinget af, at der forelægges et tilsynsdokument svarende til den model, der er vist i bilag II og udstedt af myndighederne i Fællesskabet.

2. Tariferingen af de produkter, der er omfattet af denne afgørelse, er baseret på Fællesskabets told- og statistiknomenklatur, i det følgende benævnt den "kombinerede nomenklatur" eller "KN". Oprindelsen af produkter, der er omfattet af denne afgørelse, fastsættes i overensstemmelse med de gældende regler i Fællesskabet.

3. I den i stk. 1 omhandlede periode er import til Fællesskabet af de stålprodukter, der er opført i bilag I, og som har oprindelse i Rumænien, tillige betinget af, at de kompetente rumænske myndigheder udsteder et eksportdokument. Importøren forelægger orginaleksemplaret af eksportdokumentet senest den 31. marts i det år, der følger efter det år, i hvilket de i dokumentet omhandlede varer afsendtes. Varerne anses for at være afsendt på det tidspunkt, hvor de indlades til udførsel i det pågældende transportmiddel.

4. Eksportdokumentet skal være i overensstemmelse med den model, der er vist i bilag III. Det gælder for udførsel til hele Fællesskabets toldområde.

5. Rumænien meddeler Kommissionen for De Europæiske Fællesskaber navn og adresse på de relevante rumænske regeringsmyndigheder, som er beføjet til at udstede og kontrollere eksportdokumenter, sammen med prøver på de stempler og underskrifter, de anvender. Rumænien meddeler tillige Kommissionen alle ændringer i den forbindelse.

6. Visse tekniske bestemmelser om gennemførelsen af ordningen med dobbeltkontrol er angivet i bilag IV.

7. Varer, der er afsendt før den 1. juli 2002, er ikke omfattet af denne afgørelse.

Artikel 2

1. Rumænien forpligter sig til at forsyne Fællesskabet med nøjagtige statistiske oplysninger om de eksportdokumenter, der udstedes af de rumænske myndigheder i medfør af artikel 1. Disse oplysninger sendes til Fællesskabet ved udgangen af den måned, der følger efter den måned, statistikkerne vedrører.

2. Fællesskabet forpligter sig til at forsyne de rumænske myndigheder med nøjagtige statistiske oplysninger om de tilsynsdokumenter, der udstedes af medlemsstaterne for de eksportdokumenter, der udstedes af de rumænske myndigheder i medfør af artikel 1. Disse oplysninger sendes til de rumænske myndigheder ved udgangen af den måned, der følger efter den måned, statistikkerne vedrører.

Artikel 3

Om nødvendigt afholdes der på anmodning af en af parterne konsultationer om de problemer, der måtte opstå i tilslutning til anvendelsen af denne afgørelse. Konsultationerne finder omgående sted. Begge parter viser under konsultationer, der afholdes i medfør af denne artikel, samarbejdsvilje og beredvillighed til at bilægge deres indbyrdes uoverensstemmelser.

Artikel 4

Alle meddelelser i henhold til denne afgørelse sendes:

- hvad angår Fællesskabet, til Kommissionen for De Europæiske Fællesskaber (GD Trade E.2)

- hvad angår Rumænien, til Rumæniens Mission ved De Europæiske Fællesskaber og Rumæniens Handelsministerium.

Artikel 5

Denne afgørelse træder i kraft på dagen for vedtagelsen.

Den anvendes fra den 1. juli 2002.

Udfærdiget i ........., den .. ......... 2002

På Associeringsrådets vegne

Formand

BILAG I

RUMÆNIEN

Liste over produkter, der er undergivet dobbeltkontrol (2002)

>TABELPOSITION>

BILAG II

>TABELPOSITION>

>TABELPOSITION>

Eventuelt forlængelsesblad fastgøres her.

>TABELPOSITION>

>TABELPOSITION>

Eventuelt forlængelsesblad fastgøres her.

BILAG III

>TABELPOSITION>

>TABELPOSITION>

BILAG IV

RUMÆNIEN

TEKNISK BILAG VEDRØRENDE ORDNINGEN MED DOBBELTKONTROL

1. Eksportdokumenternes format er 210 mm × 297 mm. Der anvendes hvidt, træfrit, skrivefast papir med en vægt på mindst 25 g/m . De trykkes på engelsk. Hvis de udfyldes i hånden, skal det gøres med blæk og blokbogstaver. Dokumenterne kan omfatte flere kopier, der mærkes som sådanne. Når der til dokumenterne er knyttet kopier, betragtes kun det første eksemplar som originaleksemplaret. Dette eksemplar skal være tydeligt mærket "originaleksemplar" og de andre "kopi". Kun originaleksemplaret accepteres af de kompetente myndigheder i Fællesskabet som værende gyldigt i forbindelse med kontrollen af eksporten til Fællesskabet i overensstemmelse med bestemmelserne i ordningen med dobbeltkontrol.

2. På hvert dokument skal der af hensyn til identifikationen være påtrykt eller på anden måde påført et standardiseret løbenummer. Det skal bestå af følgende elementer:

- to bogstaver til angivelse af eksportlandet som følger: RO

- to bogstaver til angivelse af den medlemsstat, hvor toldklareringen ventes at finde sted:

BE = Belgien

DK = Danmark

DE = Tyskland

EL = Grækenland

ES = Spanien

FR = Frankrig

IE = Irland

IT = Italien

LU = Luxembourg

NL = Nederlandene

AT = Østrig

PT = Portugal

FI = Finland

SE = Sverige

GB = Det Forenede Kongerige

- et etcifret tal til angivelse af året svarende til det sidste tal i det pågældende år, f. eks. 2 for 2002

- et tocifret tal fra 01 til 99 til angivelse af det specifikke udstedende kontor i eksportlandet

- et femcifret fortløbende tal fra 00001 til 99999, der tildeles det land, hvor toldklareringen ventes at finde sted.

3. Eksportdokumenterne er gældende i seks måneder fra datoen for deres udstedelse. Eksportdokumenterne kan fornys eller forlænges, men ikke ud over den 31. december i det kalenderår, der er angivet i rubrik nr. 3 på eksportdokumentet.

4. Da importøren skal forelægge originaleksemplaret af eksportdokumentet, når der anmodes om et importdokument, bør eksportdokumenterne så vidt muligt udstedes for hver enkelt handelstransaktion og ikke for globale kontrakter.

5. Rumænien giver ikke oplysninger om priser i eksportdokumentet, hvis der virkelig er behov for at beskytte forretningshemmeligheden. I sådanne tilfælde anføres det i rubrik 9 på eksportdokumentet, hvorfor der ikke kan gives oplysninger om priser, og at disse oplysninger er til rådighed for Fællesskabets kompetente myndigheder efter anmodning.

6. Eksportdokumenterne kan udstedes efter afsendelsen af de varer, de vedrører. I så fald forsynes de med påtegningen "udstedt efterfølgende".

7. I tilfælde af tyveri, bortkomst eller ødelæggelse af et eksportdokument kan eksportøren henvende sig til den kompetente regeringsmyndighed, der udstedte dokumentet, og anmode om udstedelse af et duplikateksemplar på grundlag af de eksportdokumenter, han er i besiddelse af. Det således udstedte duplikateksemplar af et sådant dokument skal forsynes med påtegningen "duplikat". Duplikateksemplaret påføres samme dato som originaleksemplaret af eksportdokumentet.

8. De kompetente myndigheder i Fællesskabet underrettes straks om tilbagetrækning eller ændring af allerede udstedte eksportdokumenter og i givet fald om årsagen hertil.